ફિલ્મ ‘રામ-લીલા’માં લીલાનું કૅરૅક્ટર પહેલાં કરીના કપૂર કરવાની હતી અને કરીનાની સામે હીરો શોધવાનું કામ ચાલી રહ્યું હતું, પણ એ દરમ્યાન કરીના કપૂરનાં મૅરેજ ફાઇનલ થઈ જતાં સંજય ભણસાલીએ કરીનાને પડતી મૂકી હતી. કરીનાને પડતી મૂકવાનું કારણ લાંબા સમય પછી બહાર આવ્યું જ્યારે સંજય ભણસાલીએ સ્પષ્ટતા કરી કે એક પરણેલી યુવતીને કોઈ કાળે ઑડિયન્સ ઉત્કટ પ્રેમમાં સ્વીકારી ન શકે અને કરીનાનાં મૅરેજ થઈ રહ્યાં છે એટલે તેને ફિલ્મમાંથી હટાવવામાં આવી છે.